CELEX: 62010CA0007
Language: el
Date: 2012-03-29 00:00:00
Title: Συνεκδικασθείσες υποθέσεις C-7/10 και C-9/10: Απόφαση του Δικαστηρίου (πρώτο τμήμα) της 29ης Μαρτίου 2012 [αιτήσεις του Raad van State (Κάτω Χώρες) για την έκδοση προδικαστικής αποφάσεως] — Staatssecretaris van Justitie κατά Tayfun Kahveci (C-7/10) και Osman Inan (C-9/10) (Συμφωνία Συνδέσεως ΕΟΚ-Τουρκίας — Δικαίωμα διαμονής — Μέλη της οικογένειας πολιτογραφημένου Τούρκου εργαζομένου — Διατήρηση της τουρκικής ιθαγένειας — Ημερομηνία πολιτογραφήσεως)

26.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 151/3
            
         Απόφαση του Δικαστηρίου (πρώτο τμήμα) της 29ης Μαρτίου 2012 [αιτήσεις του Raad van State (Κάτω Χώρες) για την έκδοση προδικαστικής αποφάσεως] — Staatssecretaris van Justitie κατά Tayfun Kahveci (C-7/10) και Osman Inan (C-9/10)
   (Συνεκδικασθείσες υποθέσεις C-7/10 και C-9/10) (1)
   
   (Συμφωνία Συνδέσεως ΕΟΚ-Τουρκίας - Δικαίωμα διαμονής - Μέλη της οικογένειας πολιτογραφημένου Τούρκου εργαζομένου - Διατήρηση της τουρκικής ιθαγένειας - Ημερομηνία πολιτογραφήσεως)
   2012/C 151/04
   Γλώσσα διαδικασίας: η ολλανδική
   
      Αιτούν δικαστήριο
   
   Raad van State
   
      Διάδικοι στις υποθέσεις των κύριων δικών
   
   Staatssecretaris van Justitie
   
      κατά
   
   Tayfun Kahveci (C-7/10) και Osman Inan (C-9/10)
   
      Αντικείμενο
   
   Αιτήσεις εκδόσεως προδικαστικής αποφάσεως — Raad van State — Ερμηνεία του άρθρου 7 της αποφάσεως 1/80 την οποία εξέδωσε στις 19 Σεπτεμβρίου 1980 για την ανάπτυξη του καθεστώτος συνδέσεως το Συμβούλιο Συνδέσεως που συνέστησε η Συμφωνία Συνδέσεως μεταξύ της Ευρωπαϊκής Οικονομικής Κοινότητας και της Τουρκίας — Δικαίωμα διαμονής των μελών της οικογένειας Τούρκου εργαζομένου ενταγμένου στη νόμιμη αγορά εργασίας κράτους μέλους — Μέλη της οικογένειας Τούρκου εργαζομένου ο οποίος πολιτογραφήθηκε, αλλά διατήρησε την τουρκική του ιθαγένεια — Ημερομηνία πολιτογραφήσεως
   
      Διατακτικό
   
   Το άρθρο 7 της αποφάσεως 1/80, της 19ης Σεπτεμβρίου 1980, σχετικά με την ανάπτυξη της συνδέσεως, την οποία εξέδωσε το Συμβούλιο Συνδέσεως που συστάθηκε με τη Συμφωνία Συνδέσεως μεταξύ της Ευρωπαϊκής Οικονομικής Κοινότητας και της Τουρκίας, έχει την έννοια ότι τα μέλη της οικογένειας Τούρκου εργαζομένου ενταγμένου στη νόμιμη αγορά εργασίας κράτους μέλους εξακολουθούν να έχουν τη δυνατότητα επικλήσεως της διατάξεως αυτής όταν ο εργαζόμενος αυτός έχει αποκτήσει την ιθαγένεια του κράτους μέλους υποδοχής ενώ έχει διατηρήσει την τουρκική ιθαγένεια.
   
      (1)  ΕΕ C 63 της 13.3.2010.